दक्षिण दिल्ली के भाटी माइंस गांव में रहने वालीं 30 से अधिक महिलाएं पिछले एक साल से काफी खुश रहती हैं क्योंकि उन्हें अब खाना बनाते समय चूल्हे से निकलने वाला धुआं परेशान नहीं करता है। इसके अलावा कम ईंधन से ही उनका पूरा खाना बन जाता है, जिसकी वजह से उन्हें अधिक ईंधन जमा करने की जद्दोजहद भी नहीं करनी पड़ती है। इन महिलाओं का घर अब पहले से साफ रहने लगा है क्योंकि कम धुआं के कारण घर काला भी नहीं होता। दरअसल ये महिलाएं आईआईटी दिल्ली के छात्रों के प्रोजेक्ट ‘आंच’ के तहत बनाए गए धुआं रहित चूल्हे का इस्तेमाल करती हैं। धुआं रहित चूल्हे उपयोग करने से इन महिलाओं जीवन बदल रहा है।